ভারত-দক্ষিণ আফ্রিকার মধ্যে তুল্যমূল্য বিচারে এগিয়ে কোন দল?

ওয়েব ডেস্ক : রবিবার মহিলা বিশ্বকাপের ফাইনাল (ICC Women’s Worldcup 2025)। আজ মুখোমুখি হবে ভারত (India) ও দক্ষিণ আফ্রিকা (South Africa)। ফাইনাল ম্যাচ দেখার জন্য উন্মাদনা রয়েছে সমর্থকদের মধ্যেও। তবে প্রশ্ন হচ্ছে, সেমিফাইনালের মতো ফাইনালেও সেই পারফরম্যান্স বজায় রাখতে পারবে ভারত? প্রোটিয়াদের হারিয়ে বিশ্বকাপ জয় করতে পারবে টিম ইন্ডিয়া? অবশ্য ম্যাচ শেষে পাওয়া যাবে সেই উত্তর। তবে তার আগে দেখে নেওয়া যাক, তুল্যমূল্য বিচারে এগিয়ে কোন দল?

মূলত চলতি বিশ্বকাপে ভালো ছন্দে রয়েছে ‘উইমেন্স ইন ব্লু’। দারুণ ছন্দে রয়েছেন স্মৃতি মান্ধানা (Smriti Mandhana) থেকে শুরু করে জেমাইমা রদ্রিগেজরা (Jemimah Rodrigues)। তবে সর্বোচ্চ রান সংগ্রাহকদের তালিকায় দ্বিতীয় স্থানে রয়েছেন স্মৃতি। ফলে আজকের ম্যাচে টিম ইন্ডিয়ার জন্য বেশ গুরুত্বপূর্ণ প্লেয়ার হতে চলেছেন তিনি। তবে তিনি ব্যর্থ হলে হরমনপ্রীত ও জেমাইমারা সেই অভাব দুর করতে পারবেন। শেষের দিকে রিচা ঘোষ ফিনিসিং টাচ দিয়ে ভালো স্কোরে নিয়ে যেতে পারেন।

আরও খবর :  মহিলা বিশ্বকাপের ফাইনালে বৃষ্টি হলে কার হাতে উঠবে ট্রফি?

অন্যদিকে বিশ্বকাপে দুরন্ত ছন্দে রয়েছেন ভারতীয় বোলাররা। সর্বোচ্চ উইকেটপ্রাপকদের তালিকায় দ্বিতীয় স্থানে রয়েছেন দীপ্তি শর্মা (Deepti Sharma)। অন্যদিকে ঘরের মাঠে ভারতীয় বোলাররা বাড়তি সুবিধা পেতে পারেন বলে মনে করা হচ্ছে। তবে ভারতের সবথেকে বড় দুর্বলতা দেখা গিয়েছে ফিল্ডিংয়ে। যার কারণে মূল্য চোকাতে হয়েছে টিম ইন্ডিয়াকে। অন্যদিকে শ্রী চারণি-ক্রান্তি গৌড়রা উইকেট নিলেও অনেক রান দিয়েছেন তাঁরা। ফলে এদিকে বিশেষ নজর রাখতে হবে ভারতকে।

অন্যদিকে দক্ষিণ আফ্রিকার ব্যাটিংও যথেষ্ট শক্তিশালী। অধিনায়ক লরা উলভার্ট, তাজমিন ব্রিটসরা দারুন পারফরম্যান্স করেছেন। তাদের বোলিং বিভাগও যথেষ্ট শক্তিশালী। তবে ভারতের পিচে স্পিনারদের সামনে খেলতে কিছুটা সমস্যায় পড়তে পারে প্রোটিয়ারা। অন্যদিকে চাপের মুখে ‘চোক’ করার পুরনো ইতিহাস রয়েছে প্রোটিয়াদের। তবে শেষ পর্যন্ত আজ ট্রফি কার হাতে ওঠে, সেই অপেক্ষায় রয়েছে ক্রিকেট মহল।

দেখুন অন্য খবর :